wickkiey/tamil-wikipedia-chunked huggingface dataset:
# பெருமாள் தேவன் பட்டி

## வரலாறு

இக்கிராமத்தின் பெருமாள் என்பவர் 1952ல் இந்திய இராணுவத்தில் சேர்ந்து மேஜர் அளவில் பதவி உயர்வு பெற்று ஓய்வு பெற்றவர். 1962ல் விடுமுறையில் தனது சொந்த கிராமத்திற்கு வந்த பெருமாள், பெருமாள்தேவன்பட்டி கிராம இளைஞர்களுக்கு தனது இராணுப் பணியின் அனுபவங்களைக் குறித்து விளக்கினார். இராணுவப் பணியின் சிறப்பை உணர்ந்த பெருமாள்தேவன்பட்டி கிராம இளைஞர்கள் பலர் பத்தாம் வகுப்பு கல்வி முடித்தவுடன், தங்கள் கிராமத்திலே சிறப்புப் பயிற்சி எடுத்துக் கொண்டு, படைத் துறையின் நுழைவுத் தேர்வில் வெற்றி பெற்று இந்திய இராணுவப் பணியில் சேர்க்கின்றனர்.  
தற்போது இக்கிராம இளைஞர்களில் 375 பேர் இந்திய இராணுவத்திலும் மற்றும் எல்லைப் பாதுகாப்புப் படை போன்ற துணை நிலை இராணுவப் படைகளில் பணிபுரிகின்றனர். மேலும் இக்கிராமத்தில் 522 முன்னாள் இராணுவத்தினர் உள்ளனர்.
# பாரதிய வித்தியா பவன்

**பாரதிய வித்தியா பவன்** (Bharatiya Vidya Bhavan) பிரித்தானிய இந்திய அரசில் இந்தியர்களால் நிறுவப்பட்ட பெரும் கல்வி நிறுவனம் ஆகும். இக்கல்வி அறக்கட்டளை நிறுவனத்தை, மகாத்மா காந்தியின் ஆதரவுடன், இந்திய விடுதலை இயக்கப் போராட்ட வீரரும், கல்வியாளருமான **குலபதி** கே. எம். முன்ஷியால் 7 நவம்பர் 1938ல் நிறுவப்பட்டது. இதன் தலைமை அலுவலகம் மும்பையில் உள்ளது.  
தற்போது பாரதிய வித்தியா பவனின் செயற்திட்டங்கள் இந்தியா முழுவதும் 119 மையங்களில் நடத்தப்படுகிறது. மேலும் வெளிநாட்டில் 7 மையங்கள் செய்ல்படுகிறது.  
இந்நிறுவனம் ஆங்கிலம் மற்றும் இந்திய மொழிகளில் இந்து தொன்மவியல் போன்ற நூல்கள் மற்றும் இதழ்கள் வெளியிட்டு வருகிறது.
# பாரதிய வித்தியா பவன்

## அமைப்பு

பாரதிய வித்தியா பவன் அறக்கட்டளை நிறுவனம் இந்தியாவின் பல மாநிலங்களில் நூற்றிற்கும் மேற்பட்ட ஆரம்பப் பள்ளிகளும், இடைநிலைப் பள்ளிகளும், மேனிலைப்பள்ளிகளும், கல்லூரிகளும் நடத்துகிறது.  
வல்லபாய் படேல், தலாய் லாமா, ஜவகர்லால் நேரு, அன்னை தெரசா, ஜெ. ர. தா. டாட்டா ஆகியோர் பாரதிய வித்தியா பவனின் புகழ் பெற்ற முன்னாள் கௌரவ உறுப்பினர்கள் ஆவார்.
# பாரதிய வித்தியா பவன்

## சிறப்பு

2002ம் ஆண்டில் பாரதிய வித்தியாபவன் நிறுவனம் காந்தி அமைதிப் பரிசு பெற்றுள்ளது.
# தங்க பாப்பா

***தங்க பாப்பா*** 1993-ம் ஆண்டு வெளியான தமிழ்த் திகில் திரைப்படம் ஆகும். அரவிந்தராஜ் இயக்கிய இத்திரைப்படத்தில் சாமிலி, ராம்கி, நம்பியார், தலைவாசல் விஜய், ஐசுவரியா, ஸ்ரீஜா உள்ளிட்டோர் முக்கிய கதாப்பாத்திரத்திலும், சந்திரசேகர், கீரிக்கடன் ஜோஸ், தியாகு, இரவிராஜ், முரளி குமார், பிரபாகரன் ஆகியோர் துணை வேடங்களிலும் நடித்திருந்தனர். தேவாவின் இசையில் இத்திரைப்படம் 1993-ம் ஆண்டு சூன் 30-ம் திகதி வெளியானது.
# தங்க பாப்பா

## வரவேற்பு

*தி நியூ இந்தியன் எக்சுபிரசுவைச்* சார்ந்த மாலினி, "பார்க்கலாம்" என விமர்சனம் செய்திருந்தார், தேவாவின் இசையையும், சாமிலியின் நடிப்பையும் பாராட்டி இருந்தார்.
# ரே கர்ஸ்வயில்

**ரே கர்ஸ்வயில்** (Raymond "Ray" Kurzweil 1948 பிப்பிரவரி 12) என்பவர் அமெரிக்க நூலாசிரியர், கணினி அறிவியலாளர், புதுப்புனைவர், மற்றும் எதிர்கால கணிப்பாளர் ஆவார். ஒளி எழுத்துணரி, எழுத்திலிருந்து பேச்சு, பேச்சை உணரும் தொழில் நுட்பம் என கணினி தொடர்பானவற்றில் ஈடுபாடு கொண்டவர். மக்களின் உடல் நலம், செயற்கை நுண்ணறிவு போன்ற பொருண்மைகளில் நூல்கள்எழுதியுள்ளார். 1999 இல் தேசிய தொழில்நுட்ப
பதக்கம் பெற்றதோடு பிற விருதுகளும் பெற்றுள்ளார்.
# ரே கர்ஸ்வயில்

## இளமைக் காலம்

ஆத்திரியாவிலிருந்து குடிபெயர்ந்து வந்த யூதப் பெற்றோர்க்கு மகனாகப் பிறந்த ரே கர்ஸ்வயில் நியூயார்க்கு நகரத்தில்
வளர்ந்தார். 5 அகவையிலேயே தாம் புதுப்புனவர் ஆக வேண்டும் என்ற வேட்கையுடன் வளர்ந்தார். 1970 இல் மசாசூசட்சு
தொழில் நுட்ப நிறுவனத்தில் சேர்ந்து படித்து கணினி அறிவியல், இலக்கியம் ஆகியவற்றில் பட்டம் பெற்றார்.
# ரே கர்ஸ்வயில்

## எழுதிய நூல்கள்

கர்ஸ்வயில் ஏழு நூல்களை எழுதியுள்ளார். 'தி ஏஜ் ஆப் ஸ்பீரிச்வல் மெஷின்ஸ்' என்ற நூல் 9 மொழிகளில் ஆக்கம் செய்யப்பட்டுள்ளது. இவருடைய இணையத் தளத்தை மூன்று மில்லியன் மக்கள் படிக்கிறார்கள்.
# ரே கர்ஸ்வயில்

## பெற்ற விருதுகளும் மதிப்புகளும்

புகழ் பெற்ற தேசிய புதுப்புனவர்கள் வரிசையில் இடம்பெற்றார். 20 மதிப்புறு முனைவர் பட்டங்கள் பெற்றார். எம் ஐ டி லெமெல்சன்பரிசு ஐந்து இலக்கம் டாலர்கள் பெற்றார். அமெரிக்க வெள்ளை மாளிகையில் அரசுத் தலைவர் பில் கிளின்டன் இவருக்குத் தேசிய தொழில் நுட்பப் பதக்கத்தை அளித்தார்.
# தெரக்கு உள்ளான்

**தெரக்கு உள்ளான்** (*Terek Sandpiper*; *Xenus cinereus*) 24 செ.மீ. மெல்லிதாக நீண்டு மேல் நோக்கி வளைந்திருக்கம் அலகும். மஞ்சள் நிறக் கால்களும் கொண்டது. முகத்தின் பக்கங்களிலும் பின் கழுத்திலும் பழுப்புக் கோடுகள் இருக்கும். உடலின் மேற்பகுதி சாம்பல் பழுப்பு நிறம் பின் கீழ்ப்பகுதியும் வெள்ளை நிறம்.
# தெரக்கு உள்ளான்

## காணப்படும் பகுதிகள்

ஆகத்து மாதத்தில் தமிழ் நாட்டுக்கடற்கரை சார்ந்த பகுதிகளுக்கு வலசை வரத் தொடங்கும். நன்னீர் நிலைகளில் அரிதாகவே காணக்கூடியது. கடற்கரை, சதுப்பு நிலங்கள், கரையோர உப்பங்கழிகள், ஆற்றுக் கழிமுகம் ஆகிய பகுதிகளிள் காணப்படும்.
# தெரக்கு உள்ளான்

## உணவு

10 முதல் 15 வரையான பறவைகள் சிறு குழுவாக சிறு நத்தைகள், பூச்சிகள் ஆகியனவற்றை இரையாகத் தேடித் தின்னும். இவ்வாறு இரை தேடும் போது புதை மணலில் அலகினைக் கண்வரை உள்ளே செல்லும்படி நுழைக்கும் பழக்கம் உடையதாகையால் கீழ் அலகை ஒட்டியபகுதியும் மோவாயும் தூவிகளற்றுக் காணப்படும். பிடிக்கும் இரையைத் தண்ணீரில் அலசி சுத்தம் செய்த பின் விழுங்கும் பழக்கமும் இதனிடம் உள்ளது. அலை ஏற்றத்தின் போது உயர்ந்த மணல் திட்டுகளின் மீதோ பாறைகளின் மீதோ ஒற்றைக் காலில் நிற்கக் காணலாம். சதுப்பு நிலக்காடுகளில் மேயும் பறவைகள் மரங்களில் உயர அமர்ந்து ஓய்வு கொள்ளும்.
# செங்கால் கல்திருப்பி உள்ளான்

**செங்கால் கல்திருப்பி உள்ளான்** *(ruddy turnstone)*(***Arenaria interpres***) என்பது 1758ஆம் ஆண்டில் சுவீடன் இயற்கை ஆர்வலர் கரோலஸ் லின்னேயசால் சிஸ்டமா நேச்சுரேயின் பத்தாவது பதிப்பில் *திரிங்கா இன்டர்பிரெசு* என்ற இருசொல் பெயரில் முறைப்படி விவரிக்கப்பட்ட பறவைச் சிற்றினம் ஆகும்.
# செங்கால் கல்திருப்பி உள்ளான்

## வகைப்பாட்டியல்

1760ஆம் ஆண்டில் பிரெஞ்சு விலங்கியல் வல்லுனரான மாதுரின் சாக் பிரிசனால் அறிமுகப்படுத்தப்பட்ட *அரேனாரியா* பேரினத்தில் உள்ள கருப்பு கல்திருப்பி உள்ளானுடன் இந்த சிற்றினம் இப்போது ஒன்றாக இணைக்கப்பட்டுள்ளது.  
*அரேனாரியா* என்ற பேரினத்தின் பெயர், இலத்தீன் சொல்லான அரேனேரியசு, "மணலில் வசிக்கும்", என்பதில், "மணல்" என்பதிலிருந்து வந்தது. குறிப்பிட்ட சிற்றினப் பெயரான *இண்டெர்பிரசு* என்பதற்கு "தூதர்" என்று பொருள். 1741-இல் கோட்லாண்டிற்குச் சென்றபோது, லின்னேயசு சுவீட மொழிச் சொல்லான, டோல்க், "பெயர்ப்பாளர்" என்பது இந்த சிற்றினத்திற்குப் பொருந்தும் என்று நினைத்தார். ஆனால் உள்ளூர் பேச்சுவழக்கில் இந்த வார்த்தை "கால்கள்" என்று பொருள்படும். மேலும் இது பவளக்காலிகளைக் குறிக்கப் பயன்படுத்தப்படுகிறது.
# செங்கால் கல்திருப்பி உள்ளான்

## வகைப்பாட்டியல்

### துணையினங்கள்

இரண்டு துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன:  
- *அ. இ. இண்டெர்பிரசு* (லின்னேயசு, 1758) - வடகிழக்கு கனடா, கிறீன்லாந்து, வடக்கு ஐரோப்பாவில் இருந்து வடகிழக்கு சைபீரியா மற்றும் மேற்கு அலாசுகா வரை இனப்பெருக்கம் செய்கின்றன; குளிர்காலங்களில், மேற்கு, தெற்கு ஐரோப்பா, ஆப்பிரிக்கா, தெற்கு, கிழக்கு ஆசியா, ஆத்திரேலியா, அமைதித் தீவுகள், மேற்கு அமெரிக்கா மற்றும் மேற்கு மெக்சிக்கோ
- *அ. இ. மோரினெல்லா* (லின்னேயஸ், 1766) - வடகிழக்கு அலாசுகா மற்றும் வடக்கு கனடாவில் இனப்பெருக்கம்; தென் அமெரிக்காவிலிருந்து தென் அமெரிக்கா வரை குளிர்காலம்
# செங்கால் கல்திருப்பி உள்ளான்

## விளக்கம்

செங்கால் கல்திருப்பி உள்ளான் மிகவும் சிறிய மற்றும் வலிமையான பறவை ஆகும். இதனுடைய உடல் நீளம் 22 முதல் 24 செ.மீ. வரையிலானது. நேரான கூம்பு வடிவிலான கருப்பு அலகும், வெள்ளை நிற மோவாயும், தொண்டையும் இதனை அடையாளம் காண உதவுபவை. கரும்பழுப்பான உடலையும் வெண்மையான பின்முதுகு, பிட்டம் ஆகியவற்றையும் பெற்றிருக்கும். பிட்டத்தில் கருப்புநிற குறுக்குப் பட்டையைக் காணலாம். முன் கழுத்தும், மார்பின் பக்கங்களும் பழுப்பு நிறத்தன. வயிறும், வாலடியும் வெண்மையானவை. கால்கள் 3.5 செ.மீ. (1.4 அங்குலம்) நீளத்தில், மிகவும் குறுகியதாகவும் பிரகாசமான ஆரஞ்சு நிறமாகவும் இருக்கும்.
# செங்கால் கல்திருப்பி உள்ளான்

## காணப்படும் பகுதிகள்

செங்கால் கல்திருப்பி உள்ளான், வடக்கு அட்சரேகைகளில் இனப்பெருக்கம் செய்கிறது, பொதுவாக கடலிலிருந்து சில கிலோமீட்டர்களுக்கு மேல் இல்லை. துணையினங்கள் *அ. இ. மொரினெல்லா* வடக்கு அலாசுகாவிலும், ஆர்க்டிக் கனடாவில் கிழக்கே பாபின் தீவு வரையிலும் காணப்படுகிறது. *அ. இ. இண்டெசெப்சு* மேற்கு அலாசுகா, எல்லெசுமியர் தீவு, கிரீன்லாந்து, நோர்வே, டென்மார்க், சுவீடன், பின்லாந்து, எசுடோனியா மற்றும் வடக்கு உருசியாவில் காணப்படுகின்றது. இது முன்னர் செர்மனியின் பால்டிக் கடற்கரையில் வளர்க்கப்பட்டது. இசுகாட்லாந்து மற்றும் பரோயே தீவுகளில் இனப்பெருக்கம் செய்கின்றன.  
அமெரிக்காவில், வாசிங்டன் மற்றும் மாசசூசெட்சிலிருந்து தென் அமெரிக்காவின் தெற்கு முனை வரையிலான கடற்கரையோரங்களில் இந்த இனங்கள் குளிர்காலத்தில் வலசை செல்கின்றன. இருப்பினும் சிலி மற்றும் அர்கெந்தினாவின் தெற்குப் பகுதிகளில் இது அரிதாகவே காணப்படுகிறது. பால்க்லாந்து தீவுகளில் காணப்படுவது உறுதிப்படுத்தப்படாத தகவலாக உள்ளது.  
ஐரோப்பாவிலிருந்து, ஐசுலாந்து, நார்வே மற்றும் டென்மார்க்கின் தெற்குப் பகுதிக்கு குளிர்காலம் வலசை வருகின்றன. மத்திய தரைக்கடல் கடற்கரைகளில் சிறிய எண்ணிக்கையில் மட்டுமே காணப்படுகின்றன. ஆப்பிரிக்காவில், பல கடல் தீவுகளில் அதிக எண்ணிக்கையுடன் தென்னாப்பிரிக்கா வரை இது பொதுவாக காணப்படுகிறது. ஆசியாவில், தெற்கு சீனா மற்றும் சப்பான் (முக்கியமாக ரியுக்யு தீவுகளில்) வரையும் குளிர்காலத்தில் தெற்கில் பரவலாக காணப்படுகிறது. இது தசுமேனியா மற்றும் நியூசிலாந்துக்கு தெற்கேயும் பசிபிக் தீவுகளிலும் காணப்படுகிறது
# செங்கால் கல்திருப்பி உள்ளான்

## உணவு

சிறு குழுவாக மணலில் சிறு கற்களைப் புரட்டி அவற்றின் அடியே பதுங்கியிருக்கும் சிறு பூச்சிகளைப் பிடிக்கும் பழக்கம் உடையதால் இப்பெயர் பெற்றுள்ளது. கடல் நத்தை. நண்டு மணலில் காணப்படும் தத்துக்கிளி முதலியன இதன் உணவு. பறக்க எழும்போது சிறு குரல் கொடுக்கும்.
# தோதாபுரி

**ஈஸ்வர தோதாபுரி** (Ishwar Totapuri), 1761ல் பிரித்தானிய இந்தியாவின் பஞ்சாப் மாகாணத்தில் பிறந்தவர். தோதாபுரி ஆதிசங்கரர் வழிவந்த தசநாமி மரபைச் சேர்ந்த அத்வைத வேதாந்தி ஆவார்.  
ஒடிசா மாநிலத்தில் ஆசிரமம் அமைத்துக் கொண்டு அத்வைத வேதாந்தத்தைப் பரப்பியவர்.  
ஈஸ்வர தோதாபுரியின் உபதேசத்தால், தக்சிணேசுவர் காளி கோயில் பூஜாரியும், காளி பக்தருமான இராமகிருஷ்ண பரமஹம்சர் மற்றும் ஆனந்தபுரி அத்வைத வேதாந்தத் நெறிக்கு மாறினர்.
# அகன்ற அலகு உள்ளான்

**அகன்ற அலகு உள்ளான்** (*Broad-billed sandpiper*) என்பது ஒரு சிறிய கரைப்பறவையாகும்.
# அகன்ற அலகு உள்ளான்

## உடலமைப்பு

ஆங்கிலப்பெயர் :**Broad-billed Sandpiper**
அறிவியல் பெயர் :***கேலிடிரிசு பால்சினெலசு***  
சிறிய பறவையான இது குளிர்காலத்தில் பெரும்பாலும் தோற்றத்தில் டன்லின் உள்ளானை ஒத்திருக்கும். இயற்கையில் ஒன்றுக்கொன்று வேறுபடுத்துவது அரிது. டன்லின் உள்ளானை விடச் சற்றுச் சிறியதாக் குறுகிய கால்களோடும் கன்னத்திலும் மார்பிலும் பழுப்புக் கறைகளுடன் காணப்படுவதைக் கொண்டும் கிட்ட நெருங்கிப் பார்க்க வாய்ப்பு ஏற்படும்போது இதனை வேறுபடுத்திக் காணலாம். இதன் உடல் நீளம் 17 செ. மீ. ஆகும். குளிர்காலத்தில் வலசை வரும் இதன் பழக்க வழக்கங்கள் வளைமூக்கு உள்ளானை ஒத்ததாக உள்ளது.
# அகன்ற அலகு உள்ளான்

## உணவு

இது உள்ளானைப் போலப் புழுப்பூச்சிகளைத் தரையில் கொத்திப் பிடிப்பதெனவும் மற்ற உள்ளான்களைப்போல் அலகினைச் சேற்றிலோ மணலிலோ நுழைத்து இரை தேடுவதில்லை எனவும் கூறப்படுகின்ற ஒன்றே மற்றவற்றிற்கும் இதற்கும் இடையேயான வேறுபாடு என்று கூறப்படுவது உறுதி செய்யப்பட வேண்டிய ஒன்று. புழுப்பூச்சிகளோடு தாவரங்களின் விதைகளையும் உணவாகத் தேடித் தின்னும். பறக்க எழும்போது **இச் இச்** என வளைமூக்கு உள்ளான் போல கிறீச்சிட்டுக் கத்தக் கேட்கலாம்.
# அகன்ற அலகு உள்ளான்

## பரவலும் வாழிடமும்

அகன்ற அலகு உள்ளான் நீண்ட தொலைவுக்கு வலசை போகின்றது. இனப்பெருக்கம் செய்யாத பருவத்தை கிழக்கு ஆபிரிக்காவிலிருந்து தெற்கு மற்றும் தென்கிழக்காசியா வழியாக ஆத்திரேலியாவரை செலவிடுகிறது.  
இந்த பறவையின் இனப்பெருக்க வாழ்விடம் ஆர்க்டிக் வடக்கு ஐரோப்பா மற்றும் சைபீரியாவில் உள்ள ஈரமான தைகா சதுப்பு நிலமாகும். காதலின் போது ஆண் பறவை வானில் ஊடாட்ட காட்சியை நிகழ்த்துகிறது. இவை தரையில் உள்ள சிறிய பள்ளத்தில் கூடு கட்டி, 4 முட்டைகளை இடுகிறன.
# செங்கழுத்து உள்ளான்

**செங்கழுத்து உள்ளான்** அல்லது **செங்கழுத்து ஃபாலரோப்** (*Red-necked phalarope*) என்பது உள்ளானைப் போலத் தோற்றம் தரும் இது குட்டைகள், உப்பங்கழிகள், கடல் ஆகியவற்றில் நீந்திக் கொண்டிருக்கக் காணலாம். குளிர்காலத்தில் வலசைவரும் போது படத்தில் உள்ளது போல நீல நிற உடலும், வெண்மையான மார்பும், வயிறும் கொண்டதாகக் காட்சி தரும். ஏப்ரலில் வடக்கே திரும்பும் முன், கழுத்தில் சிறிது செம்மை தோன்றும்.
# செங்கழுத்து உள்ளான்

## விளக்கம்

காடை அளவுள்ள இது சுமார் 19 செ.மீ. நீளம் இருக்கும். பெண் பறவையைவிட ஆண்பறவை சற்று சிறியது. இதன் அலகு கறுப்பாகவும், விழிப்படலம் பழுப்பாகவும், கால்கள் நீலங்கலந்த கறுப்பாகவும் இருக்கும். கோடைக் காலத்தில் அதாவது இனப்பெருக்ககாலதில் இதன் கழுத்து செம்பழுப்பு நிறமாக திகழ்வதால் இப்பெயரை இது பெற்றது. ஆனால் குளிர் காலத்தில் இது இந்தியாவுக்கு வலசை வரும்போது இதன் கழுத்தில் அந்த நிறத்தைக் காணமுடியாது. குளிர் காலத்தில் இவை வலசை வரும்போது வெள்ளை உள்ளானை ஒத்திருக்கும். உடம்பின் மேற்பகுதி வெள்ளையும் சாம்பலுமாக இருக்கும். கண்ணின் வழியாக ஒரு கரும் புருவக்கோடு செல்லும். பறக்கும்போது இறக்கைகளில் வெள்ளைப் பட்டை தெளிவாக தெரியும்.
# சித்தார்த் சுக்லா

**சித்தார்த் சுக்லா** என்பவர் ஓர் இந்திய நடிகரும் மாடலும் ஆவார். இவர் *பாலிகா வது* என்ற இந்தி தொடரில் “ஷிவ்ராஜ்" கதாபாத்திரத்தில் நடித்ததன் மூலம் பரவலாக அறியப்பட்டார். இவர் 2014ம் வருடத்தில் வருண் தவான் நடித்த *ஹம்டி ஷர்மா கி துல்ஹானியா* என்ற படத்தில் ஒரு துணைக்கதாபாத்திரத்தில் நடித்ததன் மூலம் வெள்ளித்திரையில் அறிமுகமானார். இப்படத்தில் அவர் தனது நடிப்பிற்காக 2015ம் ஆண்டு *ஸ்டார் டஸ்ட் அவார்ட்ஸ்* நிகழ்வில் சிறந்த திருப்புமுனை நடிப்பு விருதும் பெற்றார்.  
சுக்லா 2016ம் ஆண்டு கலர்ஸ் டிவியின் *கத்ரோன் கே கிலாடி* என்ற ரியாலிட்டி ஷோவில் பங்கேற்று அதில் வெற்றியும் பெற்றார். அவர் கலர்ஸ் டிவியில் *தில் ஸே தில் தக்* என்ற இந்தி தொடரில் நடித்து வந்தார்.  
இவர் கடந்த 2019 ஆம் ஆண்டில் பிரபல பாலிவுட் நடிகர் சல்மான் கான் தொகுத்து வழங்கிய பிக்பாஸ் 13 நிகழ்ச்சியின் வெற்றியாளர் ஆவார்.  
2021 செப்டம்பர் 2 ஆம் தேதி காலை மாரடைப்பால் காலமானார்
# நண்டு தின்னி

**நண்டு தின்னி** (*Crab-plover*) அல்லது நண்டு உழவு (*துரோமாசு ஆர்டியோலா*) என்பது ஓர் நீர்ப் பறவை ஆகும். ஆனால் இதன் சொந்த குடும்பமான துரோமாடிடேவிலிருந்து போதுமான தனித்துவமானது பண்புகளுடையன. சரத்ரிபார்ம்களுடனான இதன் உறவு தெளிவாக இல்லை. சிலர் இதனை தடிமனான முழங்கால்களுடைய அல்லது ப்ராடின்கோல்களுடன் நெருங்கிய தொடர்புடையதாகக் கருதுகின்றனர். மற்றவர்கள் இதை ஆக் மற்றும் கடல் புறாக்களுடன் நெருக்கமானதாக கருதுகின்றனர். இது *துரோமாசு* பேரினத்தின் ஒரே சிற்றினமாகும். மேலும் முட்டைகளை அடைகாக்க உதவுவதற்காக தரையில் உள்ள வெப்பத்தை பயன்படுத்துவதில் நீர்ப்பறவைகளிலிருந்து தனித்துவமானது.
# நண்டு தின்னி

## பெயர்

ஆங்கிலப்பெயர் :**Crab-Plover**  
விலங்கியல் பெயர் : *துரோமாசு ஆர்டியோலா* ***Dromas ardeola ***
# நண்டு தின்னி

## உடலமைப்பு

இப்பறவை உப்புக்கொத்தியை ஒத்திருக்கிறது. ஆனால் மிக நீண்ட சாம்பல் நிற கால்கள் மற்றும் ஆலா போன்ற வலுவான கனமான கருப்பு அலகு உள்ளது. இதன் கறுப்பு-வெள்ளை இறகுகள் மற்றும் நீண்ட கழுத்து நிமிர்ந்த தோரணையுடன் கூடிய கனமான அலகு இதை தனித்துவமாகவும் தெளிவாகவும் காட்டுகிறது. இதன் அலகு நண்டுகளைத் தின்ன ஏற்ற ஆற்றல் கொண்டதாக உள்ளது. இது பகுதி வலையுடைய கால்விரல்களைக் கொண்டுள்ளது. இதன் உடல் நீளம் 41 செ.மீ. ஆகும். பருத்த தலையுடன் உடலும் கழுத்தும் வாலும் வெள்ளை நிறத்துடன் காணப்படும். கருப்பான உடலைக் கொண்ட இதன் அலகு தடித்ததாகக் கருத்துக் குறுகியதாக இருக்கும். பருத்த வெள்ளையும் கருப்புமாக இப்பறவை இருக்கும். பறக்கும்போது வெள்ளையான உடலும் கருப்பு நிறமான முதுகும் இறக்கைகளும் நன்கு மாறுபட்டு காட்சிதரும்.  
ஆண் பறவைகளையும் பெண் பறவைகளையும் எளிதில் வேறுபடுத்தி பார்க்க முடியாது, ஆனால் ஆண் பறவைகளுக்கு கனமான மற்றும் நீண்ட அலகு உள்ளது. இப்பறவைகள் கூட்டம் பறக்கும்போது கோடுகள் அல்லது "V" வடிவங்களில் பறக்கின்றன.
# நண்டு தின்னி

## காணப்படும் பகுதிகள்

தமிழகத்திற்கு குறைந்த எண்ணிக்கையில் வலசை வரும் இதனைக் கடற்கரைப் படுகைகள், உப்பங்கழிகள், பவழத் திட்டுகள் ஆகியவற்றைச் சார்ந்து திரியக் காணலாம். சிறுகூட்டமாகவும் 50 வரையான குழுவாகவும் காணப்படும்.
# நண்டு தின்னி

## உணவு

காலை மாலை அந்திகளில் தாவித்தாவி விரைந்து ஓடிக் கடற்கரையில் வாழும் நண்டுகளை இரையாகத் தேடித் தின்னும். அச்சம் கொள்ளும் இயல்புடையது என்பதால் எளிதில் நெருங்கிக் காண முடியாது. இதன் பழக்க வழக்கங்கள் அடுத்த கண் கிலேடியின் பழக்க வழக்கங்களை ஒத்தது. பறக்கும்போது தாமரைக் கோழி பறப்பதை நினைவூட்டும் வகையில் பறக்கும். வலசை வரும் போது இங்கு குரல் கொடுப்பதில்லை.
# நண்டு தின்னி

## இனப்பெருக்கம்

இனப்பெருக்கம் பெர்சியன் வளைகுடாவில் பவளப் பாறைகளைக் ஆழமாகக் குடைந்து அளவில் பெரியதாக ஒரே ஒரு முட்டையிடும் விசித்திரப் பழக்கம் உடையது.
# ரஷ்மி தேசாய்

**ரஷ்மி தேசாய்** என்பவர் ஓர் இந்திய நடிகையும் மாடலும் ஆவார். இவர் உத்தரன் என்ற இந்தி தொடரில் நடித்ததன் மூலம் புகழ்பெற்றார். இந்தி தொலைக்காட்சிகளின் நடன நிகழ்ச்சிகளிலும் உண்மைநிலை நிகழ்ச்சிகளிலும் பங்கேற்றுள்ளார். தற்போது இவர் தில் ஸே தில் தக் என்ற கலர்ஸ் டிவியின் தொடரில் நடித்து வருகிறார்.
# ரஷ்மி தேசாய்

## சின்னத்திரை வாழ்க்கை

தொடக்கத்தில் போச்புரி பட நடிகையாக அறியப்பட்ட ரஷ்மி தேசாய் 2006ஆம் ஆண்டு ஜீ தொலைக்காட்சியின் *ராவண்* என்ற தொடரில் மண்டோதரியாக நடித்ததன் மூலம் சின்னத்திரை உலகில் அறிமுகமானார். அதன் பிறகு ஒருசில தொடர்களில் நடித்திருந்தாலும் இவர் பரவலாக அறியப்படவில்லை. பிறகு 2008 ஆம் ஆண்டு அவர் நடித்த *உத்தரன்* தொடர் அவரது சின்னத்திரை வாழ்க்கையில் ஒரு முக்கிய திருப்புமுனையாக அமைந்தது. அதன் மூலம் இவர் பல விருதுகளையும் பெற்றுள்ளார். தற்போது இவர் சித்தார்த் சுக்லாவிற்கு ஜோடியாக *தில் ஸே தில் தக்* என்ற தொடரில் நடித்து வருகிறார்.  
ரஷ்மி தேசாய் *ஜலக் திக்லா ஜா*, *கத்ரோன் கே கிலாடி* உள்ளிட்ட பல நடன மற்றும் உண்மைநிலை நிகழ்ச்சிகளில் பங்கேற்றுள்ளார். மேலும் ஸ்டார் ப்ளஸ் டிவியின் *நச் பலியே-7* நடன நிகழ்ச்சியில் தன் கணவர் நந்திஷ் சந்துவுடன் கலந்து கொண்டு அதில் இரண்டாம் இடம் வென்றார்.
# ரஷ்மி தேசாய்

## சொந்த வாழ்க்கை

ரஷ்மி தேசாய் 2012 ஆண்டு தன்னுடன் உத்தரன் தொடரில் நடித்த *நந்திஷ் சந்து* என்பவரை திருமணம் செய்து கொண்டார். பிறகு அவருடன் ஏற்பட்ட மனக்கசப்பு காரணமாக 2016 ஆம் ஆண்டு மணமுறிவு செய்தனர்.
# ரஷ்மி தேசாய்

## விருதுகள் மற்றும் பரிந்துரைகள்

| தொடர் | ஆண்டு | விருது | பகுப்பு | முடிவு |
| --- | --- | --- | --- | --- |
| உத்தரன் | 2009 | 9வது இந்தியன் டெல்லி விருதுகள் | சிறந்த எதிர்மறை நடிகை |  |
| 2010 | 10வது இந்தியன் டெலிவிஷன் விருதுகள் | சிறந்த நடிகை |  |  |
| சிறந்த எதிர்மறை நடிகை |  |  |  |  |
| 3வது ஜீ கோல்ட் விருதுகள் | சிறந்த எதிர்மறை நடிகை |  |  |  |
| பிக் ஸ்டார் என்டர்டெயின்மெண்ட் விருதுகள் | சிறந்த தொலைக்காட்சி நடிகை |  |  |  |
| 2011 | 4வது ஜீ கோல்ட் விருதுகள் | சிறந்த நடிகை (நடுவர் தேர்வு) |  |  |
| சிறந்த நடிகை (மக்கள் தேர்வு) |  |  |  |  |
| அப்ஸரா விருதுகள் | சிறந்த நடிகை |  |  |  |
| 2011 | பிக் டெலிவிஷன் விருதுகள் | பிக் நம்கீன்(கலவை) கதாபாத்திர நடிகை (நாடகம்) |  |  |
| பிக் கதர்நாக்(ஆபத்தான) கதாபாத்திர நடிகை (நாடகம்) |  |  |  |  |
| 2012 | அப்ஸரா விருதுகள் | சிறந்த நடிகை |  |  |
| தில் ஸே தில் தக் | 2017 | கலர்ஸ் கோல்டன் பெடல் விருதுகள் | சிறந்த நடிகை |  |
| பிடித்த சின்னத்திரை ஜோடி |  |  |  |  |
# கண்கிலேடி

**கண்கிலேடி** *(stone-curlews)* ***(Burhinus oedicnemus0) ***, **திக்கோபு** அல்லது **தடித்த கணுக்காலி** **நத்தைக் குத்தி** என்பது **புர்கினிடே** குடும்பத்தில் உள்ள 10 இனங்களைக் கொண்டுள்ளது. இது உலகின் வெப்பமண்டல, மித வெப்பமண்டலங்களில் பரவியுள்ளது. ஆப்பிரிக்காவிலும் ஆசியாவிலும் ஆத்திரேலியாவிலும் இரண்டு அல்லது மூன்று இனங்கள் காணப்படுகின்றன. இவை நீர்ப்பறவைகளாக வகைபடுத்தப்பட்டாலும், பெரும்பாலும் இவை வறள்பகுதிகளிலும் மித வறள்பகுதிகளிலும் காணப்படுகின்றன.
# கண்கிலேடி

## உடலமைப்பு

இவை இடைநிலை முதல் பெரிய அளவு வரையுள்ள வலிய கருப்பு அல்லது மஞ்சட் கருப்பு அலகுகளோடு பெரிய மஞ்சள் கண்களைக் கொண்டு ஊர்வன தோற்றத்துடன் இனத்தெளிவில்லாத சிறகமைவுடன் அமைகின்றன. இவை தடித்த கணுக்காலி, கண்கிலேடி ஆகிய பெயர்களில் அழைக்கப்படுகின்றன. கணுக்கால் என்பது இதன்நீண்ட அல்லது பசுங்கால்களின் மூட்டுகளைக் குறிக்கிறது.
# கண்கிலேடி

## காணப்படும் பகுதிகள்

மலைப்பகுதிகளைச் சார்ந்த வறள்காடுகள், முட்புதர்களோடு கூடிய தரிசுநிலங்கள், ஊர்ப்புறத்தில் அமைந்த மா முதலான மரங்கள் நிறைந்த காடுகள், நீர்வற்றிய ஆற்றுப் பரப்பு ஆகியவற்றிடையே இணையாகவும் சிறு குழுவாகவும் திரியும்.
# கண்கிலேடி

## உணவு

காலை மாலை நேரங்களில், புழு பூச்சிகள், எலி முதலிய சிற்றுயிர்களை இரையாகத் தேடும். பகலில் மரநிழல், புதர்கள் ஆகியவற்றிடையே ஓய்வுகொள்ளும். வேட்டைக்காரர்கள் தேடித் திரியும் போது மிக அருகில் வரும் வரை சத்தமின்றிப் பதுங்கியபடி படுத்துக் கிடந்து பின் எழுந்து பறக்கும். **பிக். பிக். பிக்** எனக் குரல் கொடுப்பதை அந்தி நெருங்கும் போதும் அதிகாலையிலும் கேட்கலாம்.
# கண்கிலேடி

## இனப்பெருக்கம்

பிப்ரவரி முதல் ஆகத்து வரை கல்லாந்தரையில் புதர் ஓரமாகவும் புல்மேடுகளிலும் தரையில் சிறு குழியில் 2 முட்டைகள் இடும்.  
| படம் | பெயர் | இருசொற் பெயரீடு |
| --- | --- | --- |
| ஐரோப்பாசியக் கண்கிலேடி | *Burhinus oedicnemus* |  |
| இந்தியக் கண்கிலேடி | *Burhinus indicus* |  |
| செனிகல் தடி கணுக்காலி | *Burhinus senegalensis* |  |
| நீர்த் தடி கணுக்காலி | *Burhinus vermiculatus* |  |
| புகர்த் தடி கணுக்காலி | *Burhinus capensis* |  |
| இருபட்டைத் தடி கணுக்காலி | *Burhinus bistriatus* |  |
| பெரூவியத் தடி கணுக்காலி | *Burhinus superciliaris* |  |
| புதர்க் கண்கிலேடி | *Burhinus grallarius* (formerly *B. magnirostris*, the bush thick-knee). |  |
| பெருங்கண்கிலேடி | *Esacus recurvirostris* |  |
| கடற்கரை கண்கிலேடி | *Esacus magnirostris* | } |
# அயோத்தியாபட்டினம் கோதண்டபாணி ராமர் கோயில்

**அயோத்தியாபட்டினம் கோதண்டராமசுவாமி கோயில்** (*Kodandaramaswamy Temple, Ayodhyapatinam*) என்பது தமிழ்நாட்டில் சேலம் மாவட்டம், மையப் பகுதியில் அயோத்தியாபட்டினம் என்னும் ஊரில் அமைந்துள்ள ராமர் கோயிலாகும்.
# அயோத்தியாபட்டினம் கோதண்டபாணி ராமர் கோயில்

## நிருவாகம்

இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
# அயோத்தியாபட்டினம் கோதண்டபாணி ராமர் கோயில்

## பூசைகள்

இக்கோயிலில் பாஞ்சராத்திர முறைப்படி இரண்டு காலப் பூசைகள் நடக்கின்றன. புரட்டாசித் திருவிழா, பங்குனித் திருவிழா, இராம நவமி, நவராத்திரி போன்ற நாட்களில் இத்தல இறைவன் பலவேறு வாகனங்களில் எழுந்தருளி, வீதியுலா செல்வார்.
# முசல் கின்னாத்தி

**முசல் கின்னாத்தி** (*Great stone-curlew*) என்பது கண்கிலேடி குடும்பத்தைச் சேர்ந்த ஒரு பெரிய பறவை ஆகும். இது வெப்பமண்டல தெற்காசியாவில் இந்தியா, பாக்கித்தான், இலங்கை, வங்காளதேசம் முதல் தென்கிழக்காசியா வரை வசிக்கும் இனப்பெருக்கம் செய்கிறது.  
- ஆங்கிலப்பெயர் :**Great Stone - Plover**
- அறிவியல் பெயர் :***Esacus recurvirostris***
# முசல் கின்னாத்தி

## விளக்கம்

இது அளவில் வீட்டு்க் கோழியை ஒத்திருக்கும். சுமார் 51 செ.மீ. நீளம் இருக்கும். அலகு கருப்பு நிறம். அடிப்பகுதி பசுமை தோய்ந்த மஞ்சள் நிறத்தில் இருக்கும். விழிப்படலம் வெளிர் மஞ்சள் நிறம் கால்கள் மஞ்சள் நிறத்தில் இருக்கும். உருவத்தில் இது இந்தியக் கண்கிலேடியை ஒத்த அளவில் அதைவிடச் சற்றுப் பெரியதாக இருக்கும். பெரிய உருண்டையான கண்களுக்கு மேலும் கீழுமாக இரண்டு கருப்புப் பட்டைகள் காணப்படும். இறக்கைகள் மடக்கி அமர்ந்திருக்கும்போது முதுக்பு பக்கத்தில் கருப்பு வண்ணம் தெளிவாகக் காணலாம். மற்றபடி உடலின் மேற்பகுதி சாம்பல் நிறங்கலந்த மணல் நிறமாகக் காணப்படும். இது பருத்த தலையும் தடிமனான மூட்டுக்கள் கொண்ட நீண்ட கால்களும் கொண்டது. மஞ்சளும் கருப்புமான இரு நிறம் கொண்ட அலகு சற்று மேல் நோக்கி நிமிர்ந்திருக்கும். பறக்கும்போது வாத்துப் போலத் தோற்றம் தரும். இதன் இறக்கைகளில் இரண்டு கருப்புப் பட்டைகளைக் காணலாம்.
# முசல் கின்னாத்தி

## காணப்படும் இடங்கள்

ஆற்றுப் படுகைகளிடையேயான கற்பாறைகள், ஆற்றைச் சார்ந்த இலையுதிர் காடுகளிடையேயான கல்லும் கரடுமான பகுதிகள், கடற்கரை சார்ந்த ஆற்றுக் கழிமுகங்கள், உப்பங்கழிகள் ஆகியவற்றில் காணலாம். கோடியக்கரை, ராமேசுவரம் பகுதிகளில் பெரும் எண்ணிக்கையில் காணப்பட்ட குறிப்பு உண்டு.
# முசல் கின்னாத்தி

## உணவு

இவை வெயில் நேரத்தில் ஓய்வாகப் பாறைகளில் படுத்துக் கிடந்து காலை மாலை நேரங்களில் நண்டு, தவளை, நத்தை, பிற சிறு உயிர்கள் ஆகியவற்றைத் தேடித் தின்பதோடு மணற்பரப்பில் முட்டையிடும் சிறுபறவைகளின் முட்டைகளையும் தின்னும். இதன் பருத்த உறுதியான அலகு கற்களைப் புரட்டி அதன் அடியில் பதுங்கி இருக்கும். நண்டு போன்ற உயிர்களைத் தேடித்தின்ன ஏற்றதாக உள்ளது. க்ரீஇ...க்ரி என உரத்த குரலில் கத்தும்.
# முசல் கின்னாத்தி

## இனப்பெருக்கம்

பிப்ரவரி முதல் ஜூன் வரையான பருவத்தில் ஆற்றுப் படுகையில் தரையில் சிறிது குழிவு உண்டாக்கி 2 முட்டைகள் இடும்.
# கல் குருவி

**கல் குருவி** (Indian courser -- *Cursorius coromandelicus*) என்பது ஒரு வகைப் பறவையாகும். முக்கியமாக தென் ஆசியா, கங்கை மற்றும் சிந்து நதி அமைப்புகளால் சூழப்பட்ட சமவெளிகளிலும் காணப்படும். இது ஒரு தரைப் பறவை ஆகும்.
# கல் குருவி

## விளக்கம்

)]]
இது தெற்கு ஆசியா முழுவதுமே பரவலாகக் காணப்படுகிறது. சாம்பல்-பழுப்பு கலந்த மேல்பாகம் மற்றும் மஞ்சள் கலந்த சிவப்பு கீழ் பாகம் கொண்டது; மேலும் கருப்பு அடி வயிறும் செம்பழுப்பு உச்சந்தலையும் பிரதானமான வெள்ளைப்புருவக் கோடும் கருப்பு கண் பட்டையும் இக்குருவியை எளிதில் இனம் காண உதவும் களக்குறிப்புகளாகும்.
# கல் குருவி

## உடலமைப்பு

26 செ.மீ.-தோற்றத்தில் ஆள்காட்டியை ஒத்த இதன் உடல் மணல் பழுப்பாகவும் மார்பும் வயிறும் செம்பழுப்பும் கரும்புமாகவும் இருக்கும். நீண்ட கால்கள், சற்றே வளைந்த அலகு, கண்ணுக்கு மேலான வெண்புருவம் ஆகியன அடையாளம் காட்டுவன. தோல் குருவியைப் போலப் பறக்கும். பறக்கும் போது இறக்கைகளின் அடிப்பாகம் கரும்பழுப்பாகத் தோற்றம் தரும்.
# கல் குருவி

## பரவலும் வாழ்விடமும்

கல்லும் கரடுமான பகுதிகள், ஊர்ப்புறங்களை அடுத்த மேய்ச்சல் நிலங்கள், புஞ்சைக்காடுகள் ஆகியவற்றில் காணலாம். நீர்வளம் மிக்க நஞ்சைப் பகுதிகளை விரும்புவதில்லை. இது திரியும் தரைப் பகுதியும் இதன் உடல் நிறமும் ஒத்துப் போவதால் இது இருப்பதைக் கண்டு கொள்வது கடினம்.
# கல் குருவி

## உணவு

அடிக்கடி தலை தாழ்த்தி வண்டு, சில்வண்டு, வெட்டுக்கிளி அகியவற்றைப் பிடிக்கும்.
# கல் குருவி

## இனப்பெருக்கம்

இவை முக்கியமாக மார்ச் முதல் ஆகஸ்ட் வரை இனப்பெருக்கம் செய்கின்றன. தென்னிந்தியா மற்றும் இலங்கையில் மே மாதத்தின் நடுப்பகுதியிலும், தர்பங்காவில் ஏப்ரல் நடுப்பகுதியிலும் இனப்பெருக்கம் செய்கின்றன. இவை 2 அல்லது 3 புள்ளிகளுகளுடன் கூடிய முட்டைகளை நன்கு உருமறைப்புடன் வெற்று பாறை நில கூட்டில் இடுகின்றன. குஞ்சுகள் பாதுகாப்பு வண்ணம் ஓடையின்றி அசையாமல் இருக்கின்றன. இவற்றைக் கண்டறிவது மிகவும் கடினம். கூடு அல்லது குஞ்சுகளை நெருங்கும்போது குருவிகள் ஒசை எழுப்புவதில்லை. குஞ்சுகள், பொரித்தவுடன் நகர முடியும். ஆனால் ஆரம்பத்தில் பெற்றோரால் உணவளிக்கப்பட்டு ஒரு வாரத்திற்குப் பிறகு அவை தானாகவே இரைத் தேடத் தொடங்குகின்றன.
# கல் குருவி

## அச்சுறுத்தல்கள்

கல் குருவிகள் பயன்படுத்தும் வறண்ட மற்றும் திறந்தவெளி வாழ்விடங்கள் கட்டுமானம் மற்றும் விவசாயம் போன்ற மனித நடவடிக்கைகளால் அழிக்கப்படுவதால், இவை அச்சுறுத்தப்படுகின்றன. குஜராத்தின் சில பகுதிகளில், குட்டையான புல் மூடிய திறந்தவெளி மற்றும் தரிசு நிலங்களில் இந்த இனம் மிகவும் பொதுவாக காணப்படுகின்றது. ஆனால் பல பகுதிகளில் இவை மறைந்து விட்டது. சில பகுதிகளில், வாகன செயல்பாடு மற்றும் தொழில்மயமாக்கலால் முன்பு இருந்த வாழ்விடங்களும் அழித்துள்ளன.
# ஜி. இராமச்சந்திரன் (சமூக ஆர்வலர்)

**ஜி. இராமச்சந்திரன்** (G. Ramachandhran) (1904 – 1995) கேரளா மாநிலத்தின் நெய்யாற்றிங்கரை நகரத்தை இவர் இந்திய விடுதலைப் போராட்ட வீரர் ஆவார்.
காந்திய சிந்தனையாளரும், சமூக சீர்திருத்தவாதியும், கல்வியாளரும் ஆவார்.  
டி. வி. சுந்தரம் அய்யங்காரின் மகளும், தன் மனைவியுமான மருத்துவர். டி. எஸ். சௌந்தரத்துடன் இணைந்து ஜி. இராமாச்சந்திரன், திண்டுக்கல் மாவட்டத்தின் சின்னாளப்பட்டி அருகமைந்த தொடருந்து நிலையத்திற்கு அருகில் உள்ள காந்திகிராமத்தில் 1947ல் காந்தி கிராம அறக்கட்டளையை நிறுவினர்.  
இவ்வறக்கட்டளை மூலம் கிராமப்புற மக்களுக்கு தேவையான கல்வி, வேலைவாய்ப்பு, மருத்துவச் சேவைகளை வழங்க பல சமூக சேவை நிறுவனங்கள் துவக்கப்பட்டது. அவைகளில் முதன்மையானது காந்தி கிராமம் கிராமியப் பல்கலைக்கழகம் ஆகும். காந்தி கிராமம் கிராமியப் பல்கலைக்கழகத்தின் நிறுவிய ஜி. இராமச்சந்திரன், அதன் நிறுவனத் துணைவேந்தராக 09. 12. 1976 - 08.12.1979 முடிய பதவி வகித்தார்.  
ஜி. இராமச்சந்திரன், கதர் மற்றும் கிராமத் தொழில்கள் ஆணையத்தின் (KVIC) பெருந்தலைவராகப் பணியாற்றியவர்.
# ஜி. இராமச்சந்திரன் (சமூக ஆர்வலர்)

## இதனையும் காண்க

- டி. எஸ். சௌந்தரம்
- காந்தி கிராமம் கிராமியப் பல்கலைக்கழகம்
- டாக்டர் ஜி. இராமச்சந்திரன் நூலகம்
# வெங்கட்ரமண திருக்கோயில், ஓமலூர் (சேலம்)

**அருள்மிகு பிரசன்ன வெங்கட்ரமண சுவாமி திருக்கோயில்** என்பது சேலம் மாவட்டம் ஓமலூர் வட்டம் சின்னத்திருப்பதி அருகே காருவள்ளி என்னும் ஊரில் அமைந்துள்ளது.
# வெங்கட்ரமண திருக்கோயில், ஓமலூர் (சேலம்)

## தல வரலாறு

சுயம்பு வாக தோன்றிய கோயில் இதுவாகும்.ஒரு பசு தினமும் இந்த இடத்தில் இருந்த புற்றின் மேல் பால் சொரிந்தது.புற்றின் அடியில் பெருமாள் சிலை காணப்பட்டது. பின்னர் இங்கு கோயில் கட்டப்பட்டது.
# பட்டம் தாணு பிள்ளை

**பட்டம் தாணு பிள்ளை** (Pattom Thanu Pillai) (15 சூலை 1885 - 27 சூலை 1970), இந்திய விடுதலை இயக்க வீரரும், காந்தியவாதியும், சிறந்த நிர்வாகியும், வழக்கறிஞரும், அரசியல்வாதியும் ஆவார். திருவாங்கூர்-கொச்சி சமஸ்தானத்தில் முதலமைச்சராகப் பணியாற்றியவர்.  
ஆந்திரப் பிரதேசம் மற்றும் பஞ்சாப் மாநில ஆளுநராக பணியாற்றிய பட்டம் தாணு பிள்ளை, இ. எம். எஸ். நம்பூதிரிப்பாடுக்குப் பின்னர் 22 பிப்ரவரி 1960 முதல் 25 செப்டம்பர் 1962 முடிய கேரளா மாநிலத்தின் இரண்டாவது முதலமைச்சராக பதவியேற்றவர்.
# இனிய இரு மலர்கள்

**இனிய இரு மலர்கள்** என்பது ஜீ தமிழ் தொலைக்காட்சியில் திங்கள் முதல் வெள்ளி வரை இரவு 7.30 மணிக்கு ஒளிபரப்பாகி, பின் மாலை 6.00 மணி, மதியம் 12.00 மணி, இரவு 10.30 மணி என மாற்றப்பட்டு தற்போது திங்கள் முதல் சனி வரை இரவு 11.00 மணிக்கு ஒளிபரப்பாகும் காதல் மற்றும் குடும்பம் பின்னணியை கொண்ட தொலைக்காட்சி நாடகத் தொடர் ஆகும்.  
இது ஜீ தொலைக்காட்சி ஒளிபரப்பாகி வரும் 'குங்கும் பாக்யா' என்ற புகழ்பெற்ற இந்தி தொடரின் தமிழாக்கம் ஆகும். இத்தொடர் அபி மற்றும் பிரக்யா ஆகிய இரு தம்பதியின் காதல் கதையை மையமாகக் கொண்டுள்ளது.
# இனிய இரு மலர்கள்

## கதை

### ஏழு வருடங்களுக்குப் பிறகு

அபி மற்றும் பிரக்யாவின் வாழ்க்கை முற்றிலும் மாறிப்போய் இருந்தது. அபி, தனுவுடன் விருப்பமின்றி வாழ்ந்து வந்தாலும் பிரக்யாவை மறக்கவில்லை. பிரக்யா, அபியின் மூலம் தனக்குப் பிறந்த மகள் கியாராவிற்கு ஒரு பாதுகாவலர் வேண்டும் என்பதற்காக கிங் என்ற பாடகருடன் லண்டனில் வாழ்ந்து வந்தார். அவரும் அபியை மறக்கவில்லை.  
பிறகு விதி மீண்டும் அபி-பிரக்யாவை சந்திக்க வைக்கிறது. தன் பாடல் வெளியீட்டிற்காக பிரக்யா மற்றும் கியாராவுடன் இந்தியா வரும் கிங் அங்கேயே சில காலம் தங்குகிறார். அப்போது அபி-கிங் இடையே மோதல் ஏற்பட்டு இருவரிடையே பகைமை உருவாகிறது. ஆனால் அபி, பிரக்யாவின் கணவர் என்பதை கிங் அறியவில்லை. கியாரா படிக்கும் அதே பள்ளியில் பிரபா-திஷாவின் மகனும் படித்து வருகிறார். இதனால் அபி-கியாரா இருவரும் தற்செயலாக சந்தித்துக் கொள்கின்றனர். நாளடைவில் இருவரும் நல்ல நண்பர்களாயினர். பிறகு பிரக்யா, கிங்கின் மனைவி என்று அறிந்துகொண்ட அபி அதிர்ச்சியும் வேதனையும் அடைந்தார். எனினும் பிரக்யா எங்கிருந்தாலும் மகிழ்வுடன் வாழ்ந்தால் தனக்கு போதும் என்று எண்ணினார். ஆனால் கியாரா தன் மகள் என்பதை அபி அறியவில்லை. பிறகு கிங் பிரக்யாவின் பாதுகாவலர் மட்டுமே என்றும், அவர்களுக்கு திருமணம் நடைபெறவில்லை என்ற உண்மையை அறிந்தவுடன் அபி மகிழ்ந்தார்.  
அபி-பிரக்யா இருவரும் இணைந்து மறுமணம் செய்து கொள்கின்றனர். அதன்பிறகு பிரக்யா இரட்டை குழந்தைகளுக்கு தாயாகப் போவதாக தெரியவருகிறது. இதனால் பொறாமை அடைந்த தனு, பிரக்யாவைக் கொல்ல திட்டமிடுகிறார். ஆனால் அபி, ஆலியா மற்றும் குடும்பத்தினர் அனைவரும் தனுவை வீட்டை விட்டு வெளியேற்றினர். தன் தவறுகளை உணரந்த கிங், தனுவிடமிருந்து பிரக்யாவைக் காப்பாற்ற முடிவெடுக்கிறார். தனு தன் முன்னாள் நண்பன் நிகிலின் உதவியை நாடுகிறார். பிரக்யாவைக் கொல்லும் நோக்கத்துடன் அபியின் வீட்டிற்குள் நிகில் நுழைந்தார், இது கியாராவுக்கு தெரிந்துவிடவே, தன் உண்மை வெளிவந்துவிடுமோ என்ற அச்சத்தில் நிகில், கியாராவை கடத்துகிறார். பிறகு அவர் அபி, பிரக்யாவிடம் கியாராவை விடுவிக்க பணம் கேட்கிறார். ஆனால் அபியை பழிவாங்க வேண்டும் என்ற தனது எண்ணத்தை நிறைவேற்ற கியாராவைக் கொன்று விடுகிறார். இதனால் அதிர்ந்த பிரக்யாவும் அபியும் ஒருவரையொருவர் குறை சொல்கின்றனர். பிறகு இருவருக்கும் பிறந்த இரட்டை பெண் குழந்தைகளில் ஒன்று பிரக்யாவும் மற்றொன்றை அபியும் தம்முடன் எடுத்துக்கொண்டு பிரிந்து செல்கின்றனர்.
# இனிய இரு மலர்கள்

## கதாபாத்திரங்கள்

### முக்கிய கதாபாத்திரங்கள்

- ஸ்ரிதி ஜா- பிரக்யா அபிஷேக் மேஹ்ரா
- ஷப்பிர் அலுவாலியா- அபிஷேக் மேஹ்ரா
- முக்தா சஃபேக்கர்- பிராச்சி மேஹ்ரா, பிரக்யா-அபியின் மகள், ரியாவின் சகோதரி, ரண்பீரின் காதலி
- நைனா சிங் - ரியா மேஹ்ரா, பிரக்யா-அபியின் மகள், பிராச்சியின் சகோதரி
- கிருஷ்ணா கவுல்- ரண்வீர் கோலி, பல்லவி-விக்ரமின் மகன், பிராச்சியின் காதலன்
# இனிய இரு மலர்கள்

## கதாபாத்திரங்கள்

### துணை கதாபாத்திரங்கள்

- வின் ரானா- பிரபா கண்ணா, அபியின் தோழன்
- ஷிகா சிங்- ஆலியா மேஹ்ரா, அபியின் தங்கை, பிரபாவின் மனைவி
- ஜீஷான் கான்- ஆர்யன் கண்ணா, ஆலியா-பிரபாவின் மகன், ரண்வீரின் தோழன், சஹானாவின் காதலன்
- அஷ்லேஷ சவந்த்- மீரா, ரியாவின் வளர்ப்புத் தாய்
# இனிய இரு மலர்கள்

## கதாபாத்திரங்கள்

### **முன்னாள் கதாபாத்திரங்கள்**

- சுப்ரியா ஷுக்லா- சரளா அரோரா, பிரக்யாவின் தாய்
- மிருணாள் தாகூர்- அம்மு, பிரக்யாவின் தங்கை
- ருச்சி சவாம்- திஷா சிங், பிரக்யாவின் தோழி
- லீலா ஜுமானி- தனு மேஹ்தா, அபியின் முன்னாள் காதலி, ஆலியாவின் தோழி
- கௌர்வகி வஷிஷ்டா- கியாரா மேஹ்ரா, பிரக்யா-அபியின் மகள் (இறப்பு)
- மிஷல் ரஹேஜா- கிங் சிங், கியாராவின் வளர்ப்புத் தந்தை
# இனிய இரு மலர்கள்

## விருதுகள்

### ஜீ ரிஷ்தே விருதுகள்

| முடிவு |  |  |
| --- | --- | --- |
| 2014 | பிடித்த குடும்பம் | குங்கும் பாக்யா |
| 2014 | பிடித்த மகள் | ஸ்ரிதி ஜா |
| 2015 | பிடித்த பிரபலமான முகம் (ஆண்) | ஷப்பிர் அலுவாலியா |
| 2015 | பிடித்த கணவன்-மனைவி | ஷப்பிர் அலுவாலியா-ஸ்ரிதி ஜா |
| 2015 | பிடித்த குடும்பம் | குங்கும் பாக்யா |
| 2015 | பிடித்த கதை | அனில் நக்பல் |
| 2016 | பிடித்த மருமகள் | ஸ்ரிதி ஜா |
| 2016 | பிடித்த ஜோடி | ஷப்பிர் அலுவாலியா-ஸ்ரிதி ஜா |
| 2016 | பிடித்த தொடர் | பாலாஜி டெலிபிலிம்ஸ் |
| 2016 | பிடித்த கதாபாத்திரம் (ஆண்) | ஷப்பிர் அலுவாலியா |
| 2016 | பிடித்த கதாபாத்திரம் (பெண்) | ஸ்ரிதி ஜா |
| 2016 | பிடித்த இரண்டாம் மனைவி | லீனா ஜுமானி |
# இனிய இரு மலர்கள்

## விருதுகள்

### இந்தியன் டெலிவிஷன் அகடமி விருதுகள்

| முடிவு |  |  |
| --- | --- | --- |
| 2016 | சிறந்த நட்சத்திர நடிகர் | ஷப்பிர் அலுவாலியா |
# இனிய இரு மலர்கள்

## விருதுகள்

### இந்தியன் டெல்லி விருதுகள்

| முடிவு |  |  |  |
| --- | --- | --- | --- |
| 2015 | சிறந்த ஜோடி | ஷப்பிர் அலுவாலியா-ஸ்ரிதி ஜா |  |
| - | 2015 | சிறந்த நடிகை | ஸ்ரிதி ஜா |
# இனிய இரு மலர்கள்

## விருதுகள்

### பிக் ஸ்டார் என்டர்டெயின்மெண்ட் விருதுகள்

| முடிவு |  |  |
| --- | --- | --- |
| 2015 | சிறந்த பொழுதுபோக்கு தொடர் | ஏக்தா கபூர், ஷோபா கபூர் |
# இனிய இரு மலர்கள்

## இவற்றை பார்க்க

- ஜீ தமிழ் தொலைக்காட்சி நிகழ்ச்சிகள்
# தான்யா

**தான்யா** தென்னிந்தியத் திரைப்பட நடிகை ஆவார்.
2016 ஆம் ஆண்டு சசிக்குமார் நடித்த *பலே வெள்ளையத்தேவா* என்ற திரைப்படம் மூலம் கதாநாயகியாக திரைப்படத்துறைக்கு அறிமுகமானர். பின் அருள்நிதியுடன் இணைந்து பிருந்தாவனம் என்ற திரைப்படத்தில் நடித்தார். தற்போது விஜய் சேதுபதியுடன் இணைந்து கருப்பன் படத்தில் நடிக்கிறார்.
# தான்யா

## தான்யா நடித்த தமிழ்ப்படங்கள்

| ஆண்டு | திரைப்படங்கள் | குறிப்புகள் |
| --- | --- | --- |
| 2016 | பலே வெள்ளையத்தேவா |  |
| 2017 | பிருந்தாவனம் |  |
| 2017 | கருப்பன் |  |
| } |  |  |
# ஐரோவாசியக் கழுகு ஆந்தை

**ஐரோவாசியக் கழுகு ஆந்தை** (*Eurasian eagle-owl*) என்பது யூரேசியாவின் பெரும்பகுதியில் வசிக்கும் கழுகு ஆந்தை இனமாகும். மேலும் இது ஐரோப்பாவில் கழுகு ஆந்தை என்றும் சுருக்கமாக அழைக்கப்படுகிறது. இது ஆந்தையின் மிகப்பெரிய இனங்களில் ஒன்றாகும், மேலும் பெண் பறவைகள் 188 செமீ (6 அடி 2 அங்குலம்) சிறகு அகலம் கொண்டதாகவும், மொத்த நீளம் 75 செமீ (30 அங்குலம்) வரை வளரக்கூடியது. ஆண் பறவைகள் சற்று சிறியவையாக இருக்கும். இந்த ஆந்தையானது பெரியதாக உள்ள இவை நல்ல பழுப்பு மஞ்சள் நிறத்தில் அடர் பழுப்பு மற்றும் கருப்பு நிற அடர்த்தியான வரிகள் உடலில் காணப்படும். தலையின் மேல் கொம்புகள் போன்ற இறகுக் கற்றைகள் மேல்நோக்கி நீண்டிருப்பதால், ***கொம்பன் ஆந்தை*** என்ற காரணப்பெயர் ஏற்பட்டது. இதன் இறக்கைகளிலும், வாலிலும் வரிகள் காணப்படும். இதன் ஆரஞ்சு நிற கண்கள் தனித்துவமானவை.
# ஐரோவாசியக் கழுகு ஆந்தை

## சிறப்பு

இங்கு பல பறவையினங்கள் இருந்தாலும் இரவாடியான ***கொம்பன் ஆந்தையே*** முதன்மையான பறவையாகப் பார்க்கப்படுகிறது. வலுவான கால்கள், இரவிலும் ஊடுருவிப் பார்க்கும் திறன் கொண்ட கண்கள், இரையை வீழ்த்தும் திறன் பெற்ற நகங்கள், பலம் பொருந்திய அலகுகள் என தனது வேட்டைத் திறனைக் கொண்டு, தங்களைவிட பலத்தில் வலிமையான இரையைக் கூடப் பிடிக்கும் திறன் கொண்டிருப்பதால் கொம்பன் ஆந்தைகள், **வான்வெளியின் புலி**களாகக் கருதப்படுகின்றன. இவை கூகையைப் போலச் சூரிய வெளிச்சத்தைக் கண்டு மிரளாது.
# ஐரோவாசியக் கழுகு ஆந்தை

## உடலமைப்பு

56 செ.மீ. - குண்டான தோற்றம் கொண்ட இது பழுப்பு நிறமான உடலில் வெளிர் மஞ்சளும் நல்ல பழுப்புமான கோடுகளையும் புள்ளிகளையும் கொண்டது. பெரிய வட்ட வடிவமான ஆரஞ்சு நிறக் கண்களையும் தலையில் கருப்பு நிறத்தில் விறைத்து நிற்கும் கொம்புகளையும் கொண்டது. கண்கள் உருண்டு, பெரியதாக, மஞ்சள் நிறத்தில் காணப்படும், ஊர்ப்பருந்தை விட சற்று பெரியதாக காணப்படும் பெரிய ஆந்தைகள் இவை.
# ஐரோவாசியக் கழுகு ஆந்தை

## காணப்படும் பகுதிகள்

ஐரோவாசியக் கழுகு ஆந்தைகள் புதர் நிறைந்த பாறைகளோடு கூடிய மலைப்பக்கங்கள், காடுகள், பெரிய மாமரங்கள் வளர்ந்து நிற்கும் தோப்புகள் ஆகியவற்றில் காணப்படும் இது மாறாப் பசுங்காடுகளையோ நீரில் வளம் இல்லாத வறள் காடுகளையோ சார்ந்து திரிவதில்லை. பகலில் மறைந்திருக்கும் பாறை இடுக்குகளிள் வாழும். கூடுதலாக, இவை ஊசியிலைக் காடுகள், புல்வெளிகள் மற்றும் பிற பகுதிகளில் பல்வேறு உயரங்களில் வாழ்கின்றன. ஐரோவாசியக் கழுகு-ஆந்தைகள் எப்போதாவது விவசாய நிலங்கள் மற்றும் ஐரோப்பிய நகரங்களில் பூங்கா போன்ற பகுதிகளில் காணப்படுகின்றன, அரிதாகவே சிலசமயங்களில் பரபரப்பான நகர்ப்புறங்களில் காணப்படுகின்றன.
# ஐரோவாசியக் கழுகு ஆந்தை

## இனப்பெருக்கம்

பொதுவாக ஐரோவாசியக் கழுகு ஆந்தைகள் கூடுகள் ஏதும் கட்டுவதில்லை. புதர் ஓரமான குழிகளிலும் மண்மேடுகளின் மீதும், நிழல் கவிழ்ந்த பாறைகளின் மேல் முட்டைகளை இடுகின்றன. சில நேரங்களில் பெரிய புதர் அல்லது மரத்தின் கீழேயோ கூட மறைவிடங்களில் முட்டையிடும். கூடு என்பது பொதுவாக இரண்டு - நான்கு முட்டைகளைக் கொண்ட ஒரு பள்ளம் ஆகும். எல்லா முட்டைகளும் ஒரே நாளில் இடப்படுவதில்லை. ஒருநாள்விட்டு ஒரு நாள் அவை முட்டையிடுவதால், குஞ்சுகள் வெவ்வேறு வளர்ச்சி நிலையில் இருப்பதை கண்டு அறியலாம். ஐரோவாசிய கழுகு-ஆந்தையின் குறைந்தது 12 கிளையினங்கள் விவரிக்கப்பட்டுள்ளன.
# ஐரோவாசியக் கழுகு ஆந்தை

## தற்காப்பு நடத்தை

பல நேரங்களில் இவைகள் தன் குஞ்சுகளுக்கு அருகில் வரும் மனிதர்கள் அல்லது மற்ற உயிரினங்களைத் திசை திருப்புவதற்காகவோ அல்லது அவற்றிற்கு ஆபத்து ஏற்படும் வேளையிலோ இறகு உடைந்து தன்னால் பறக்க இயலாமல் இருப்பதுபோல் இறக்கைகளை அடித்துக் கொண்டும், ஒலி எழுப்பிக் கொண்டும், தலையைத் தொங்கவிட்டுக் கொண்டும் இருக்கும், எதிரி நெருங்கி வந்தால் பறந்து விடும். ஆழ்ந்த தொனியில் ***ப்புஉப்.. பூஊ*** என விட்டு விட்டுக் கத்தும். கூட்டை நெருங்கினால் அலகை ஒன்றோடு ஒன்று தட்டி ஓசை எழுப்புவதோடுகூட, தூவிகளை புஸ்ஸென உப்பும்படி செய்தும் பயங்காட்டும்.
# ஐரோவாசியக் கழுகு ஆந்தை

## தற்காப்பு நடத்தை

#### இளம் கொம்பனின் வாழ்க்கை முறை

குஞ்சுகள் ஆண் மற்றும் பெண் பறவைகள் இணைந்தே பாதுகாத்து வளர்க்கின்றன. சில சமயங்களில் எலிகளைக் கொன்று எடுத்து வந்து குஞ்சுகளுக்குக் கொடுப்பதோடு உணவைச் சேமிப்பது போல் குஞ்சுகளின் அருகாமையில் வைக்கும். கொம்பன் ஆந்தைகள், தங்கள் குஞ்சுகளை நன்கு பாதுகாத்தாலும் அவைகள் வளர் நிலையில் தமது வாழிடங்களை விட்டு வேறு இடங்களுக்குச் செல்ல ஆரம்பிக்கும் போது பல்வேறு ஆபத்துகளை எதிர்கொள்கின்றன. மனிதர்களாலும் மற்ற வேட்டையாடிப் பறவைகளாலும் நேரும் ஆபத்துகளை விடவும் அவை பாறைகளில் இருந்து கீழே விழுந்துவிடும் ஆபத்தே அதிகமாக உள்ளது. ஆந்தைக் குஞ்சுகள் வளர வளர அவை இருக்கும் பாறைகளின் மறைவிடங்களை விடவும் அளவில் பெரியதாகும் போது வேறு இடங்களுக்குச் செல்லத் தொடங்கும். அச்சமயங்களில் அவை நழுவி கீழே உள்ள நீர்நிலையில் விழுந்து விடும். அவ்வாறு நீரில் விழும் ஆந்தைக் குஞ்சுகள் சில சமயங்களில் கரையேறிவிடும். ஆனால் பலநேரங்களில் அவை நீரில் மூழ்கி இறந்து விடும்.
# மஹ்மூத் கவான் மதராசா

**மஹ்மூத் கவான் மதராசா** ( **Madrasa of Mahmud Gawan** (மத்ராசா இ மஹ்மூத் கவான்) என்பது பீதர் நகரில் அமைந்திருந்த ஒரு பழமையான பல்கலைக்கழகம் ஆகும். இந்தப் பாரம்பரிய கட்டுமான அமைப்பு தேசிய முக்கியத்துவம் வாய்ந்த நினைவுச்சின்னங்களின் பட்டியலில் இடம்பெற்றுள்ளது. இது 15 ஆம் நூற்றாண்டின் பிற்பகுதியில் பாமிணி பேரரசின் இது பிரதம மந்திரியான மஹ்மூத் கவானால் நிறுவப்பட்டது. இவர் ஈரானின் கிலாந்தில் என்னும் பகுதியில் இருந்து வெளியேறிய (நாடுகடத்தலால்) ஒரு பாரசீக வர்த்தகர் ஆவார். இவர் முதலில் தில்லிக்கு வந்து, பின் 1453 இல் பிதார் நகருக்கு வந்தார் என்பதற்கு இது சான்றாக உள்ளது.  
மஹ்மூத் மதராசாவை தனது சொந்த பணத்தைக் கொண்டு கட்டியதாகக் கூறப்படுகிறது. இது குராசான் மதராசாவை முன்மாதிரியாகக் கொண்டு கட்டப்பட்டு, பராமரிக்கப்பட்ட ஒரு உடனுறை பல்கலைக்கழகம் போல செயல்பட்டது. இந்தப் பரபரப்பான பல்கலைக் கழகத்தின் விசாலமான கட்டிடம் கட்டடக்கலையில் ரத்தினமாகவும், பீதாரின் ஒரு முக்கிய அடையாளமாகவும் கருதப்படுகிறது.
# மஹ்மூத் கவான் மதராசா

## அமைவிடம்

பீதரானது தக்காணப் பீடபூமியில் கடல் மட்டத்திலிருந்து 2330 அடி உயரத்தில், நெடிய கலாச்சார மற்றும் வரலாற்று முக்கியத்துவம் கொண்ட ஒரு இடத்தில் உள்ளது. இந்த நினைவுச்சின்னமானது சௌபாரா (மணிக்கோபுரம்) மற்றும் கோட்டை ஆகியவற்றுக்கு இடையில் சில நூறு மீட்டர் தொலைவில் அமைந்துள்ளது.இந்த நினைவுச்சின்னத்தின் எஞ்சிய பகுதிகளை சுற்றி தற்போது நகர்ப்புற குடியிருப்புகள் சூழ்ந்துள்ளது. அதன் முதன்மையான கிழக்கு முகப்பு, தற்காலத்தில் பாழாகிவிட்டது. நகரத்தின் முதன்மை வீதியிலிருந்து வழியுள்ளது.
# மஹ்மூத் கவான் மதராசா

## விளக்கம்

இந்த மதராசா அழிவுக்கு ஆளான கட்டிடமாக தொடர்ந்து சேதமுற்று வந்துள்ளது. இது 1805 இல் 205 அடி பரப்பளவில் பரவி, கிழக்குப் பக்கத்தில் ஒரு பெரிய நுழைவாயிலைக் கொண்டு இருந்துள்ளது. இதற்கு முன்னால் நூறு அடி உயரமுள்ள இரண்டு உயர்ந்த கோபுரங்கள் இருந்தன. இந்த வளாகத்தின் மையத்தில் 100 சதுர அடி பரப்பளவைக் கொண்ட திறந்த முற்றமும், அதைச் சுற்றி, மூன்று பக்கங்களிலும் பெரிய அடுக்குமாடி குடியிருப்புகள் அல்லது அறைகளானது 26 அடி அகலமும், 52 அடி நீளமும் கொண்டு மூன்றடுக்கு கட்டிடமாக உயர்ந்து இருந்தது. இந்த கட்டடங்களின் ஒவ்வொன்றின் வெளிப்புறத்தில் ஒரு குவிமாடங்களைக் கொண்டு உள்ளது. மதராசாவின் சுவர்கள் கிழக்கிலிருந்து மேற்கில் 242 அடியும், வடக்கிலிருந்து தெற்காக 220 அடி நீளமும் கொண்டது.  
மதராசாவின் கோபுரத்தின் (மினார்) கீழ்பாதிவரை பல்வேறு வண்ண ஓடுகளால் ஜிக் ஜாக் கோடுகளாக சுவரில் பதிக்கப்பட்டுள்ளது. சுவர்களில், குறிப்பாக முன்பகுதிகளில் அதே போன்ற ஓடுகளைக் கொண்டு பதிக்கப்பட்டுள்ளன. முன் சுவரின் உச்சியில் பச்சை மற்றும் தங்க நிறத்திலான எழுத்துகளில் திருக்குர்ஆன் வாசகங்கள் பொறிக்கப்பட்டுள்ளன.  
இதன் முதன்மை நுழைவாயில் அழிந்துவிட்டது, ஆனால் அதன் அடித்தளம் அகழ்வாராய்ச்சிகளில் கண்டுபிடிக்கப்பட்டது. நுழைவாயிலுக்கு அப்பால் ஒரு தாழ்வாரம் (போர்டிகோ) இருந்ததள்ளது. அது 15 அடி 4 அங்குல நீள அகலத்தில் சதுரமானது என அளவிடப்படுள்ளது.  
மினாரில் பதிக்கப்பட்டுள்ள வண்ண ஓடுகளின் பளபளப்பின் காரணமாக, உள்ளூர் மக்கள் இந்த நினைவுச்சின்னத்தை "**காஞ்சினா கம்பா**" (கன்னடம்; கான்ச் = கண்ணாடி, கம்பா = கோபுரம்)
# மஹ்மூத் கவான் மதராசா

## வரலாறு

இப்பகுதியை **இரண்டாம் முஹம்மது ஷா பஹாமணி** (1463-1482), **குவாஜா மஹ்மூத் கிலானி** (மஹ்மூத் கவான் என்று அறியப்பட்டவர்), மாலிகுட்-டார்ஜர் என்ற பட்டத்துடன் ஆட்சி செய்தார். இவர்கள் காலத்தில் கட்டப்பட்ட மதராசவில். எஞ்சிய பகுதியே தற்போது உள்ளது. ஃபிரிஷ்தாவின் காலத்திலும், அதற்கு பிறகு சிலகாலமும் கிட்டத்தட்ட ஒரு நூற்றாண்டுக்கும் மேலாக, இங்குள்ள பெரிய பள்ளிவாசல் போன்ற மற்ற கட்டிடங்களுடனும், காவன்கி சௌக் (இன்றைய காவன் சௌக்) என்று அழைக்கப்பட்டு பாதுகாப்பாக இருந்தது. மேலும் அந்தக் கட்டடங்களும் அவை எந்த நோக்கத்துக்காக வடிவமைக்கப்பட்டதோ அதே நோக்கங்களுக்காக பயன்படுத்தப்பட்டன.  
1635 ஆம் ஆண்டில், ஔரங்கசீப்பின் படையெடுப்பின்போது, பிதரானது ** கான் டாரன்** என்பவரால் அழிக்கப்பட்டது. அந்தக் கால வரலாற்று அறிஞர்களின் கூற்றின்படி "பஹாமாணி சுல்தான்களின் ஆட்சியில் 200 ஆண்டுகளுக்கு முன் கட்டப்பட்ட ஒரு மசூதிக்கு , 1656 ஆம் ஆண்டின் முடிவில் சென்ற, அவுரங்கசீப் தனது செலவில், தனது தந்தையான பேரரசர் ஷாஜகானின் பெயரில் குத்பா அறச்செயலுக்கு ஏற்பாடு செய்தார்.  
இவர்களின் கைப்பற்றலுக்குப் பிறகு, மதராசாவானது முதன்மையாக குதிரைப்படைக்கான தங்கும் இடமாக பயன்படுத்தப்பட்டது. இந்த அறைகளுக்கு அருகே இடது பக்கமிருந்த மினரை வெடி மருந்து சேமிப்பு இடமாக பயன்படுத்தப்பட்டது, பின்னர் அது விபத்தில் வெடித்து, அந்த வெடிவிபத்தால் கட்டடத்தின் நான்கில் ஒரு பகுதியும் நுழைவாயிலும் அழிந்த்தது.  
இது 1696 ஆம் ஆண்டில் விழுந்த இடியால் இந்த கட்டமைப்பு குறிப்பிடத்தக்க சேதத்துக்கு உள்ளானதாக வரலாற்றில் பதிவு செய்யப்பட்டுள்ளது.
# மஹ்மூத் கவான் மதராசா

## முக்கியத்துவம்

இந்த மதராசாவானது, இசுலாத்தின் ஷியா பிரிவை அரச மதமாக உறுதி செய்யக் கட்டப்பட்டது. இதன் முழு வளாகமும், இஸ்லாமிய கட்டிடக்கலையின் சிறப்பைக் கொண்டதாக உள்ளது. மதராசாவானது நுண்ணறிவுடன் கூடிய திட்டமிட்ட கட்டுமானத்தைக் கொண்டுள்ளது. வளாகத்தின் மேற்பரப்பானது பல்வேறு நிறங்களைக் கொண்டு தயாரிக்கப்பட்ட கண்ணாடி ஓடுகள் ஒட்டப்பட்டு வண்ணமயமாக உருவாக்கப்பட்டுள்ளது. இந்த அழகிய வண்ணமய ஓடுகளின் தடயங்கள் கட்டிடத்தின் சுவர்களில் இன்னமும் காணப்படுகின்றன. எல்லா இடங்களிலும் நிறைந்திருக்கும் வளைவுகள், மலர் அலங்காரங்கள், அரேபஸ் வடிவமைப்பு, அலங்கார கல்வேலைப்பாடுகள் இஸ்லாமிய கட்டிடக்கலைக்கு சிறந்த மாதிரியாக அமைகின்றன.
மஹ்மூத் கவனுக்கு சமர்கண்ட் மற்றும் கோராசானில் இருந்த புகழ்பெற்ற கல்லூரிகள் குறித்து நன்கு தெரிந்திருந்ததால் இது சாத்தியமானது. இந்தக் கட்டடத்தில் விரிவுரை அரங்குகள், ஆய்வகம், பள்ளிவாசல், மாணவர் விடுதி, உண்ணும் அறை, ஆசிரியர்களுக்கு அறைகள் போன்ற கட்டுமானங்களைக் கொண்டு இருந்தன. இந்த சமய கல்விக்கூடத்தில் இஸ்லாமிய அறிஞர்கள், அறிவியலாளர்கள், மெய்யியலாளர்கள், அரபு வல்லுநர்கள் ஆகியோரை உள்ளடக்கிய கவனமாக தேர்ந்தெடுக்கப்பட்ட ஆசிரியர்களால் அறிவியலும், கணிதமும் சமயத்தோடு கற்பிக்கப்பட்டன. உலகெங்கும் இருந்து வந்திருந்த 500 க்கும் அதிகமான மாணவர்களுக்கு இங்கு இலவச உறைவிடம் மற்றும் கல்வி ஆகியவை வழங்கப்பட்டதாக பதிவு செய்யப்பட்டுள்ளது. நிறுவனர் தனது இறப்பிற்கு முன் இந்த பல்கலைக்கழகத்தில் 3000 தொகுதிகளைக் கொண்ட நூலகத்தை நிறுவினார்; அது என்ன ஆனது என்பது தெரியவில்லை.
# மஹ்மூத் கவான் மதராசா

## பாதுகாத்தல்

2005 ஆம் ஆண்டு பீதர் மாவட்டத்தில் உள்ள பழங்கால நினைவுச்சின்னங்களைக் காப்பாற்றி பாதுகாக்கும் பொருட்டு இந்தியத் தொல்லியல் ஆய்வகம் அவற்றை தன்வசம் எடுத்துக் கொண்டது. அதன்பிறகு இந்த இந்த கட்டமைப்புகளைச் சுற்றி, கலையுணர்வுடன் வடிவமைக்கப்பட்ட சுற்றுச் சுவர்களைக் கட்டி, சில நினைவுச்சின்னங்கள் சுற்றி விளக்குகள் மற்றும் புல்வெளித் தோட்டங்கள் போன்றவை அமைக்கப்பட்டன.  
உலக நினைவுச்சின்னக் கண்காணிப்பு பட்டியலில் 2014 இல் பீதர் இடம் பிடித்தது. இதனால் இந்த நினைவு சின்னங்களினால் இந்த நகரின் முன்னேற்றம் குறித்து சில நம்பிக்கைகளை அளிக்கிறது.
# மஹ்மூத் கவான் மதராசா

## பாதுகாத்தல்

### கவலைகள்

மின்னல் ]]
இன்றைய காலகட்டத்தில், வரலாற்றுச் சிறப்புமிக்க இடிபாட்டுப் பகுதிகள் உள்ளூர் மக்களால் மேய்ச்சலுக்குப் பயன்படுத்தப்படுகின்ற காட்சிகள் வருந்தத்தக்கதாக உள்ளன.
ஒரு மதிப்பீட்டின்படி, பிதார் மற்றும் அதைச் சுற்றியுள்ள பகுதிகளில் சுமார் 100 வரலாற்று நினைவு சின்னங்கள் உள்ளன. மஹ்மூத் கவான் மதராசா போன்ற பிதார் பகுதியில் உள்ள நினைவுச்சின்னங்களில் தொடர் கண்காணிப்புத் தேவைப்படுகிறது. இதை தொல்லியல் துறை புரிந்துக்கொள்ளவில்லை. மதராசாவைச் சுற்றியுள்ள பூங்காவை அபிவிருத்தி செய்வதற்கான திட்டங்கள் இன்னும் வகுக்கப்படவில்லை. இந்த நினைவுச்சின்னத்தின் பின்னால் உள்ள திறந்தவெளியானது உள்ளூர் மக்களால் துடுப்பாட்ட மைதானமாக பயன்படுத்தப்படுகிறது, பந்து (கள்) பெரும்பாலும் நினைவுச்சின்னத்தைத் தாக்குகின்றன.
# மகாகாளி குகைகள்

கிழக்கு, மும்பை]]
கிழக்கு, மும்பை]]  
**மகாகாளி குகைகள்** (Kondivite Caves) மகாராட்டிரா மாநிலத்தின், மும்பைக்கு அருகமைந்த அந்தேரி கிழக்கில் உள்ள 19 குடைவரை குகைகளின் தொகுப்பாகும்.  
இந்த பௌத்தக் குடைவரைக் குகைகள் கிமு முதல் நூற்றாண்டு முதல் கிபி ஆறாம் நூற்றாண்டு முடிய வடிக்கப்பட்டவை ஆகும்.  
இக்குடைவரைக் குகைகளில் பௌத்த பிக்குகள் தங்குவதற்கான சிறு சிறு விகாரைகள் குடையப்பட்டுள்ளன.  
இங்குள்ள 19 குகைகளின் தொகுப்பில் குகை எண் 9ல் சிதிலமடைந்த புத்தரின் சிற்பங்கள் மற்றும் பௌத்த இலக்கியங்கள் கூறும் சிற்பங்கள் உள்ளன.
# மகாகாளி குகைகள்

## இதனையும் காண்க

- பௌத்த யாத்திரைத் தலங்கள்
- இந்தியக் குடைவரைக் கோயில்கள்
# தில்லி போர் (1803)

**தில்லி போர்** (Battle of Delhi), புந்தேல்கண்ட் பகுதியில் இரண்டாம் ஆங்கிலேய மராத்தியப் போர் நடந்து கொண்டிருந்த காலத்தில், தில்லியில் மராத்தியப் பேரரசின் படைகளுக்கும், பிரித்தானியக் கிழக்கிந்திய கம்பெனிப் படைக்களுக்கும் 11 செப்டம்பர் 1803ல் நடைபெற்ற போராகும்.  
இப்போரில் மராத்தியப் படைக்களுக்கு *தௌலத் ராவ் சிந்தியா* தலைமை வகித்தார். ஆங்கிலேயப் படைகளுக்கு *ஜெராடு லேக்* மற்றும் *லூயிஸ் பெர்கின்* ஆகியோர் தலைமை வகித்தனர்.
யமுனை ஆற்றின் கரையில் உள்ள *பர்பத்கஞ்ச்* எனுமிடத்தில் நடைபெற்ற இப்போரின் முடிவில், மராத்தியப் படைகள் தோற்றது. தில்லியை ஆங்கிலேயர்கள் கைப்பற்றினர்.
# கருவளையத் தோல்குருவி

**கருவளையத் தோல்குருவி** (*Glareola pratincola*) **சிவப்பு இறக்கை தோல்குருவி** என அழைக்கப்படுகிறது. இது ஒரு கரையோரப் பறவையாகும்.
# கருவளையத் தோல்குருவி

## உடலமைப்பு

23 செ.மீ. - குறுகலான காலும், நீண்ட கூர்மையான இறகுகளும் பிளவுபட்ட நீண்டவாலும் கொண்ட இதன் தலையும் உடம்பும் மணல்பழுப்பாக இருக்கும். வெளிர் செம்பழுப்புத் தொண்டையும் கழுத்தைச் சுற்றிச் சங்கிலிபோல வளையக் கோடும் கொண்டது. மார்பு பழுப்பாகவும் வயிறு வெண்மையாகவும் இருக்கும்.
# கருவளையத் தோல்குருவி

## உணவு

குளிர்காலத்தில் வலசை வந்து ஆற்று மணல் படுகைகளில் பறந்தபடி உள்ளானைப் போல ஓடியாடி அலைந்து புழு பூச்சிகளைப் பிடித்துத் தின்னும்.
# கருவளையத் தோல்குருவி

## காணப்படும் பகுதிகள்

கருவளையத் தோல்குருவி திறந்தவெளிப் பறவையாகும். இது பெரும்பாலும் மாலையில் தண்ணீர் உள்ளப் பகுதிகளுக்கு அருகில் காணப்படும், பூச்சிகளை தேடி அலைகிறது. இது ஐரோப்பா, தென்மேற்கு ஆசியா மற்றும் ஆப்பிரிக்காவின் வெப்பமான பகுதிகளில் காணப்படுகிறது. இது வெப்பமண்டல ஆப்பிரிக்காவிற்கு குளிர்காலத்தில் வலசைப் போகின்றது. இனப்பெருக்க வரம்பிற்கு வடக்கே அரிதாகவே காணப்படும்.
# சின்னத்தோல் குருவி

**சின்னத்தோல் குருவி** அல்லது சின்னத்தோல் இந்தியக் குருவியானது (Small pratincole) கிளாரியோலிடே குடும்பத்தை சார்ந்த ஒரு கரையோரப் பறவையாகும்.
# சின்னத்தோல் குருவி

## பெயர்கள்

தமிழில் :**சின்னத்தோல் குருவி**  
ஆங்கிலப்பெயர் :**Small Pratincola**  
அறிவியல் பெயர் :***கிளாரியோலா லேக்டியா***
# சின்னத்தோல் குருவி

## உடலமைப்பு

இந்த சிற்றினத்தின் உடல் நீளம் 16.5 முதல் 18.5 செ.மீ. வரையும் இறக்கையின் விட்டம் 42 முதல் 48 செ.மீ. வரையும் இருக்கும். இதன் சிறிய அளவு காரணமாக, உழவாரன் அல்லது தகைவிலான் குருவியுடன் பறக்கும் போது பார்ப்பவர்கள் குழப்பமடையலாம். இதன் மார்பு வெளிர் பழுப்பாகவும் வயிறு வெண்மையாகவும் இருக்கும். அலகில் அடியிலிருந்து கண்வரை செல்லும் கருப்புப்பட்டை கொண்டது.
இந்த பறவை குறுகிய கால்களுடன், நீண்ட கூரான இறக்கைகள் மற்றும் குறுகிய வாடன் காணப்படும். இதன் குறுகிய அலகு பறக்கும் போது இறையினை பிடிக்க ஏற்ற வகையில் உள்ளதாகும் தரையில் இருக்கும்போது, இது வெளிர் சாம்பல் நிறமாகத் காணப்படும். தலையில் கொண்டை பழுப்பு நிறத்தில் காணப்படும்.
இறக்கைகளின் மேற்பகுதி சாம்பல் நிறத்திலும் முதன்மை இறகுகள் கருப்பு நிறத்திலும் உட்புற இறகுகளின் பின்புற விளிம்பில் கருப்பு மற்றும் வெள்ளை பட்டைகள் உள்ளன. கீழ் இறக்கைகள் கருப்பாகவும், வால் கருப்பு முனையுடன் வெண்மையானது. வயிறு வெள்ளை நிறமுடையது.
# சின்னத்தோல் குருவி

## காணப்படும் பகுதிகள்

சின்னத்தோல் குருவி, இந்தியா, மேற்கு பாக்கித்தான், வங்காளதேசம், மியான்மர், லாவோஸ், கம்போடியா, இலங்கை மற்றும் தாய்லாந்து ஆகிய நாடுகளில் வசிக்கக்கூடியது. இது இந்தநாடுகளைல் திசம்பர் முதல் மார்ச் மாதம் வரை ஆறுகள் மற்றும் ஏரிகளுக்கு அருகிலுள்ள சரளை அல்லது மணல் கரைகளில் இனப்பெருக்கம் செய்கிறது. தரையில் காணப்படும் சிறு பள்ளங்களில் 2 முதல் 4 முட்டைகள் வரை இடுகிறது. இது இந்தியாவில் இனப்பெருக்கம் செய்யும் பகுதிகளாக வடக்கு கர்நாடகாவில் மான்வி மாவட்டம் ராய்ச்சூர். (மற்றும் ஹேமாவதி ஆற்றங்கரை மற்றும் வடக்கு கேரளாவின் கண்ணூர் அருகே உள்ள இடங்கள் அடங்கும்.
மணல் திட்டுக்கள் கொண்ட அகன்ற ஆற்றுப் படுகைகளில் பெரும் எண்ணிக்கையில் காணப்படும் இது கடற்கரை சார்ந்த மணல் பாங்கான பகுதிகளிலும் திரியும். திருச்சியை அடுத்த கொள்ளிடம் காவேரி, ஆகியவற்றிலும், பாலாற்றிலும் நீர் வற்றும் சமயத்தில் ஆயிரக் கணக்கில் காணலாம்.
# சின்னத்தோல் குருவி

## உணவு

பறக்கும் பூச்சிகள், கறையான், தத்துக்கிளி ஆகியன இப்பறவையின் முக்கிய உணவு ஆகும். மாலை நேரங்களில் இருட்டும் வரை வௌவாலைப் போல அப்படியும் இப்படியுமாகத் திரும்பித் திரும்பிப் பறந்து பறக்கும் பூச்சிகளை வேட்டையாடும்.
# சின்னத்தோல் குருவி

## இனப்பெருக்கம்

பிப்ரவரி முதல் ஏப்ரல் முடிய ஆற்றில் மணல்பரப்பில் நீரருகே பலவும் குழுவாக ஆற்று ஆலாக்கள் இனப்பெருக்கம் செய்யும் பகுதிகளில் 2 முட்டைகள் இடும். முட்டைகள் மணல் நிறத்தோடு ஒத்துப் போவதால் கண்டு கொள்வது கடினம். அடைகாக்கும் பறவைகள் முட்டைகளிருக்கும் இடம் செல்பவர்களை இறக்கை ஒடிந்து விட்டதைப்போலத் தத்தித் தடுமாறி திசை திருப்பப் பார்க்கும். கூட்டமாக **டிரிடிரி டிட் டிரிடிரி டிட்** எனக் கத்தியபடி தலைக்குமேல் பறந்து தங்கள் எதிர்ப்பை வெளிப்படுத்தும்.